Նախաճաշից հետո կուղևորվենք Թադեի վանք՝ ճանապարհին անցնելով Ավարայրի դաշտով, ուր 451 թվականին տեղի ունեցավ Ավարայրի ճակատամարը, Վարդան Մամիկոնյանի գլխավորությամբ: Ս. Թադեի վանք (9-րդ դար) նույնպես մաս է կազմում ՅՈւՆԵՍԿՕ-ի Համաշխարհային ժառանգության ցուցակում: Սուրբ Թադևոսի վանքը աշխարհի ամենահին սրբավայրերից մեկն է համարվում, որը կառուցվել է շուրջ 1700 տարի առաջ: Պատմաբանների հավաստիացմամբ այնտեղ է թաղվել քրիստոնեության մեծ քարոզի`Թադևոս Առաքյալը: Առաջին եկեղեցին այստեղ կառուցվել է 68թ, իսկ վանական համալիրի մասին առաջին տեղեկությունները թվագրվում են 7-րդ դարին: Այստեղ ամեն տարի հուլիս 13-ին, Ս. Սանդուխտ կույսի և Թադեոս Առաքյալի տոնին ուխտագնացություն է կազմակերպվում, որտեղ ուխտավորները գիշերում են վրաններում: Ապա կուղևորվենք դեպի պատմական Պարսկահայք Նահանգի` Սալմաստ գավառ, որն ունեցել է 75 հայկական գյուղեր: Այդ գյուղերից կայցելենք երեքը` Փայաջուկ` Րաֆֆու ծննդավայր, Հաֆտ Վան և Մահլամ գյուղերը: Գիշերում ենք Ուրմիա քաղաքի Սահել հյուրանոցում: